
ŠAKIŲ RAJONO SAVIVALDYBĖS  TARYBA

SPRENDIMAS

DĖL ŽEMĖS SKLYPO PADALINIMO DETALIOJO PLANO TVIRTINIMO

2009 m. liepos 30 d. Nr. T-274
Šakiai

      
Savivaldybės taryba, vadovaudamasi Lietuvos Respublikos vietos savivaldos įstatymo (Žin., 1994, Nr. 55-1049; 2008, Nr.113-4290) 16 str. 3 d. 8 p., Teritorijų planavimo įstatymo (Žin., 1995, Nr.107-2391; 2004, Nr. 21-617) 4 str. 2 d. 5 p. ir 26  str. 4 d., savivaldybės tarybos 2009 m. vasario 26 d. sprendimu Nr. T- 31 patvirtinto savivaldybės tarybos veiklos reglamento 83.8 p. ir Marijampolės apskrities viršininko administracijos Teritorijų planavimo  ir statybos valstybinės priežiūros skyriaus 2009 m. liepos 16 d. Teritorijų planavimo dokumento patikrinimo aktu Nr.  TPS 16-51/03-09-07, nusprendžia,

          
patvirtinti B.Jakaitienės ir J.Jakaičio nuosavybės teise turimo žemės sklypo, esančio Šakių rajone, Girėnų kaime, Kauno g. 30, padalinimo į du 0,1612 ha ir 0,0800 ha gyvenamosios teritorijos būdo, mažaaukščių gyvenamųjų namų statybos pobūdžio žemės sklypus ir teritorijos tvarkymo režimo nustatymo detalųjį planą (pridedama).

Meras                                                                                                   Juozas Bertašius

